

ประกาศสถานีตำรวจภูธรสำโรงเหนือ

เรื่อง เจตจำนงสุจริตในการบริหารงานสถานีตำรวจภูธรสำโรงเหนือ

--------------------------------------

สถานีตำรวจภูธรสำโรงเหนือ ขอประกาศเจตจำนงว่าจะบริหารงานด้วยความซื่อสัตย์สุจริตตามหลักธรรมาภิบาล เกิดความโปร่งใสและสามารถตรวจสอบได้ พร้อมสร้างความเชื่อมั่นแก่สังคมว่า สถานีตำรวจภูธรสำโรงเหนือ มีเจตจำนงต่อต้านการทุจริตคอร์รัปชั่นทุกรูปแบบและมุ่งหมายให้ สถานีตำรวจภูธรสำโรงเหนือ เป็นองค์กรธรรมาภิบาลและมีความโปร่งใส ให้สมกับค่านิยมของสำนักงานตำรวจแห่งชาติที่กำหนด "สุจริต เป็นธรรม" โดยจะดำเนินการดังนี้

๑. ปฏิบัติหน้าที่ทุกขั้นตอนตามกฎหมาย กฎ ระเบียบ และข้อบังคับอย่างครบถ้วนเคร่งครัด

ตลอดจนส่งเสริมบุคลากรให้ปฏิบัติหน้าที่ตามกฎหมาย กฎ ระเบียบ และข้องบังคับที่กำหนด

๒. ปลูกฝังและสร้างความตระหนักรู้ ค่านิยมในการต่อต้านทุจริตคอร์รัปชั่น รู้จักแยกแยะประโยชน์ส่วนตนและประโยชน์ส่วนรวมให้ได้ เพื่อปลูกฝังจิตสำนึกในด้านคุณธรรมและป้องกันการทุจริตคอร์รัปชั่นในหน่วยงาน รวมถึงการถ่วงดุลภายในที่เข้มแข็ง มีประสิทธิภาพ ซึ่งจะทำให้บุคลากรในสถานีและประเทศชาติ เพื่อให้เกิดวัฒนธรรมต่อต้านการทุจริตคอร์รัปชั่นอย่างยั่งยืน

๓. ไม่ยอมรับพฤติกรรมการทุจริตคอร์รัปชั่นและไม่ทนต่อการทุจริต

๔. มุ่งมั่นปฏิบัติหน้าที่ด้วยความโปร่งส เสมอภาค เที่ยงธรรม ซื่อสัตย์ สุจริต รวดเร็วและมีประสิทธิภาพทันต่อพลวัตของการทุจริต และสอดคล้องกับมาตรฐานในการปฏิบัติหน้าที่

๕. มุ่งบริหารงานโดยยึดหลักธรรมาภิบาล และร่วมกันสร้างวัฒนธรรมคุณธรรมให้เกิดขึ้นในองค์กร และจะบริหารงบประมาณด้วยความโปร่งใสคุ้มค่า ก่อให้เกิดประโยชน์สูงสุดแก่ทางราชการ และพร้อมแสดงความรับผิดชอบ หากการปฏิบัติหน้าที่ของสถานีตำรวจภูธรสำโรงเหนือ ส่งผลกระทบ และเกิดความเสียหายต่อสังคมโดยรวม

จึงประกาศให้ทราบทั่วกัน

ประกาศ ณ วันที่ ๑ มกราคม พ.ศ.๒๕๖๖

พันตำรวจเอก

 ( อาทิตย์ ซิ้มเจริญ )

 ผู้กำกับการสถานีตำรวจภูธรสำโรงเหนือ